Line of Actual Control

thumb
Line of Actual Control (LAC) («Den faktiske kontrollinjen») er den faktiske, eller fungerende, grensen mellom India og Kina. Den fungerer som en grense mellom de indisk-okkuperte og kinesisk-okkuperte områdene av de omstridte territoriene i Himalaya siden den sino-indiske krig i 1962. LAC er 4 057 km lang og går langs tre områder i Nord-Indias delstater: i vest Ladakh og Kashmir, i midten Uttarakhand og Himachal Pradesh og i øst Sikkim og Arunachal Pradesh."Another Chinese intrusion in Sikkim ", OneIndia, torsdag 19. juni 2008. Besøkt: 19. juni 2008. Den daværende kinesiske statsministeren Zhou Enlai brukte begrepet for første gang i et brev adressert til Indias daværende statsminister Jawaharlal Nehru den 24. oktober 1959. 

I et brev datert 7. november 1959 sa Zhou til Nehru at LAC bestod av «den såkalte McMahonlinjen i øst og linjen opp til dit hvor hver side praktiserer egentlig kontroll i vest». Under den sino-indiske krig i 1962 hevdet Nehru at han ikke visste hvor linjen gikk: Uoffisiell norsk oversettelse av Nehrus utsagn: «Det er ingen logikk eller betydning i det kinesiske tilbudet om å trekke seg 20 km tilbake fra det de kaller «den faktiske kontrollinjen». Hva er denne «kontrollinjen»? Er dette den linjen de selv har trukket med aggresjon siden begynnelsen av september? Først en fremrykning på 40 eller 60 km med åpenbar militær aggresjon og deretter et tilbud om å trekke seg 20 km tilbake, forutsatt at begge gjør dette, det er i seg selv et villedende trekk som ikke kan lure noen.»

Zhou svarte med å si:Chou's Latest Proposals   "Uoffisiell norsk oversettelse av Zhous svar til Nehru:  «LAC var i hovedsak fortsatt den faktiske kontrollinjen som hadde eksistert mellom India og Kina siden 7. november 1959. For å si det konkret, i den østlige sektoren sammenfaller den i hovedtrekk med den såkalte McMahonlinjen og i den vestlige og midtre sektoren sammenfaller den i hovedtrekk med den tradisjonelle sedvanlige linje som konsekvent har blitt utpekt av Kina.»

Begrepet Line of Actual Control fikk rettslig anerkjennelse i sino-indiske avtaler inngått i 1993 og 1996. 1996-avtalen sier: «Ingen aktiviteter fra hver side skal tråkke på eller krysse den faktiske kontrollinjen».Sali, M.L., (2008) India-China border dispute, s. 185, ISBN 1434369714.

 Se også 
 Sino-indiske relasjoner
 Line of Control
 Aksai Chin

 Referanser 

 Eksterne lenker 
  Why China is playing hardball in Arunachal av Venkatesan Vembu, Daily News & Analysis, 13. mai 2007. 

Kategori:Indias geografi
Kategori:Kinas geografi
Kategori:Den sino-indiske grensen
Kategori:Sino-indiske relasjoner
Kategori:Den sino-indiske krig
Kategori:Landegrenser